કપડવંજ તાલુકાના વાઘજીપુર ગામની શાળાના શિક્ષકો દ્વારા બાળકોમાં આ કૌશલ્ય સારી રીતે ખિલી શકે તે માટે લાઇફ સ્કીલ બાળમેળાનું આયોજન કરાયું છે. જેમાં જુદાં જુદાં વ્યવસાયના નિષ્ણાતો દ્વારા પ્રેક્ટિકલ ડેમો બતાવીને વિદ્યાર્થીઓને સમજ અપાઇ હતી. આ લાઈફ સ્કીલ બાળમેળા અંતર્ગત પ્રોફેશન મુવી મેકીંગ, ફોટો શુટીંગ, ગુજરાતી ફિલ્મ શુટીંગ ક્ષેત્રે જાણીતા તુલસી સ્ટુડિયો(છીપડી)ના ભરતસિંહ ઝાલા તથા લાલસિંહ ઝાલા અને તેમની ટીમે શાળાના બાળકોને શુટીંગના સાધનો, પ્રોફેશનલ ફોટો વિડિયો શુટીંગ, ડ્રોન કેમેરા શુટીંગની સમજ આપી હતી. પ્રોફેશનલ ટેલરીંગમાં કપડવંજના લેડીઝ ટેલર દ્વારા મેઝરમેન્ટ, કટીંગ અને સિલાઈ કામનો સંચા ઉપર ડેમો કરી બતાવ્યો હતો. ઓટોમોબાઈલ રીપેરીંગ, શાળાના બાળકોને પેઈન્ટીંગ ક્ષેત્રની સમજ આપવા અરજણજીના મુવાડા ગામના જાણીતા પેઈન્ટર રાજુભાઈ ખાંટે બાળકોને વોલ પેઈન્ટીંગનો ડેમો બતાવી સમજ આપી હતી. જયારે વાઘજીપુરા ગામના જ વતની એવા મનીષાબેન સેવક અને ટીનાબેન સેવકે દિકરીઓને સુંદર મહેંદી મૂકતા શીખવ્યું.